open-index/open-wikipedia-markdown huggingface dataset:
Kongekobra

**Kongekobra** (*Ophiophagus hannah*) er en stor giftslange i giftsnokfamilien (*Elapidae*) og eneste art i gruppen ***Ophiophagus***. Arten er den største av giftslangene, og kan bli opp mot seks meter lang, veie 20 kilo og måle opp mot 30 cm rundt nakken.

De fleste andre kobraarter regnes til slekten *[[Naja (kobraer)|Naja]]*. Kongekobraen er ikke en nær slektning av dem, selv om både *Naja* og kongekobra tilhører familien Elapidae.

Kongekobraen lever nesten utelukkende av andre slanger, derav navnet *Ophiophagus* (gresk for «slangeeter»). Den foretrekker ikke-giftige slanger, men vil også spise kobraslanger og kraiter.

Kongekobraens gift er hovedsakelig en nervegift, og ikke spesielt sterk sammenlignet med andre giftsnoker. Den er likevel i stand til å drepe en voksen elefant, eller tilsvarende 20 voksne mennesker, idet den injiserer store mengder gift i et bitt. Bare den afrikanske gaboon-viperen er istand til å sprøyte inn mer gift under et bitt.

## Referanser


## Eksterne lenker
* 
* National Geographic om kongekobraen
Vladimir Majakovskij

**Vladimir Vladimirovitsj Majakovskij** (russisk: Влади́мир Влади́мирович Маяко́вский; født  i nærheten av Kutaisi, død 14. april 1930) var en russisk poet, blant de fremste medlemmene av den tidlige russiske futurismen.

## Tidlig liv
Han var yngst av tre søsken i  Baghdati i Georgia hvor hans far arbeidet som skogsarbeider. Hans far var kosakk og av russisk avstamning og hans mor var ukrainer. Selv om Majakovskij snakket georgisk på skolen og med sine venner, snakket de primært russisk hjemme i familien. Da han var 14 deltok Majakovskij i en sosialistisk demonstrasjon i byen Kutaisi, hvor han gikk på skole. Etter farens plutselige og altfor tidlige død i 1906, flyttet Majakovskij, hans mor, og hans to søstre til Moskva. 

I Moskva utviklet Majakovskij en sterk interesse for marxistisk litteratur og tok del i en rekke aktiviteter i Det russiske sosialdemokratiske arbeiderpartiet; to år senere skulle han bli RSDLP- (Bolsjevik)-medlem. I 1908 ble han utvist fra skolen fordi moren ikke lenger kunne betale skolepenger. Rundt denne tiden ble Majakovskij fengslet ved tre anledninger på grunn av omfattende politisk aktivitet, men fordi han var mindreårig unngikk han deportasjon.

## Referanser


## Eksterne lenker
* 
* 
*
Spiserørskreft

**Spiserørskreft** er en relativt sjelden kreftform. Hyppigheten øker med alderen, og røyking og høyt alkoholforbruk øker risikoen for denne sykdommen. Forskning har også vist at varm drikke kan øke kreftfaren.

Spiserøret er et cirka 25 centimeter langt elastisk rør. Det begynner i bunnen av svelget, går i gjennom brystkassen, passerer mellomgulvet og fortsetter ned til mavesekken. Spiserørets funksjon er å føre maten fra svelget og ned til magesekken.

## Symptomer
* Smerter ved svelging er som regel første symptom. Først når en spiser fast føde, men senere også når en spiser myk eller flytende mat.
* Brennende fornemmelse høyt i maveregionen
* Følelse av at noe sitter fast i halsen bak brystbenet
* Vekttap
* Tretthet 

## Utbredelse
I 2013 fikk 255 nordmenn diagnosen spiserørskreft. I hovedsak rammer den eldre mennesker.

## Behandling
* Kirurgi
* Strålebehandling
* Cellegiftbehandling 

## Referanser


## Eksterne lenker
* Kreft i spiserørhos Oncolex
* Spiserørskreft hos Kreftforeningen
* Spiserørskreft hos Store medisinske leksikon
Finnfjord smelteverk

**Finnfjord AS** er produsent av ferrosilisium (FeSi), silika og elektrisk kraft. Smelteverket ligger i Finnfjord i Senja Kommune, fem kilometer fra byen Finnsnes. 

Byggingen av daværende Fesil Nord startet i 1960 og den første ovnen startet opp i mars 1962. Inntil 1974 ble det brukt kvarts fra et område ved Espejord på Dyrøya. Kvarts fra Tana er nå råstoff til produksjonen.

Finnfjord ble grunnlagt i 1983 etter at driften hadde vært innstilt etter at Fesil Nord gikk konkurs i 1982. Bedriften produserer ca. 100&nbsp;000 tonn ferrosilisium i året og er en av Europas største produsenter av ferrosilisium. Bedriften byttet navn til **Finnfjord AS** i 2007

Ferrosilisium er en forutsetning for produksjonen av stål og forskjellige stålprodukter. **Finnfjord** leverer også silika, som er et verdifullt stoff i moderne betongteknologi.

I 2011–2012 bygde **Finnfjord** et energigjenvinningsanlegg. Varmen i avgassene fra ovnene brukes til å produsere damp som gjennom en dampturbin genererer elektrisk kraft. Anlegget har en kapasitet på 340 GWh i året, noe som innebærer en energigjenvinningsgrad på over 30 prosent.. Det foreligger planer om å bruke overskuddsvarme fra smelteverket til fjernvarme i Finnsnes. 

I 2015 startet bedriften forsøk på dyrke alger for å redusere bedriftens karbondioksid-utslipp på .

Bedriften fokuserer på forskning og utvikling og har forskningsprosjekter i samarbeid med næringsorganisasjoner som Ferrolegeringsindustriens Forskningsforening (FFF) og med UiT, NTNU og SINTEF.

## Referanser


## Eksterne lenker
* 
* Nettside for bedriften
* «Miljøverstingen skal nå bli best i klassen på energigjenvinning», fra ''NRK''
Orlando Martínez

**Orlando Martínez Romero** (1944–2021) var en cubansk bokser. Under OL 1972 i München vant han gull i bantamvekt. Tre år senere vant tok han også gull i de panamerikanske leker. 
 
I semifinalen i OL 1972 ble Orlando tildelt seieren etter en meget omdiskutert dommeravgjørelse (3-2 i Martinez' favør) over briten George Turpin. I finalen vant han en komfortabel poengseier mot den fremtidige verdensmesteren, meksikanske Alfonzo Zamora.

## OL-resultater
* 1. runde walkover
* Beseiret Maung Win (Burma) 4-1
* Beseiret Michael Dowling (Irland) 3-2
* Beseiret Ferry Moniaga (Indonesia) 5-0
* Beseiret George Turpin (Storbritannia) 3-2
* Beseiret Alfonso Zamora (Mexico) 5-0

Martínez vant gull i boksing i vektklassen bantamvekt under de Panamerikanske leker 1975 i Mexico by i Mexico.

## Referanser


## Eksterne lenker
*
Øyekreft

**Øyekreft** er en sjelden kreftlidelse. Omtrent 50 mennesker i Norge rammes av øyekreft hvert år.

Øyekreft er relativt sjelden, men kan ramme både barn og voksne. Hos barn heter sykdommen retinoblastom. Det er cirka 6 barn som rammes av dette årlig. Det er viktig at diagnosen stilles tidlig, og de aller fleste barna overlever i dag med bevart syn.

Øyekreft hos voksne utgår som regel fra en ondartet føflekksvulst, malignt melanom. 

## Referanser


## Eksterne lenker
* Kreftforeningen/kreftformer
Svulst

**Svulst**, eller **tumor** på latin, er en oppsvulming av organer eller kroppsvev uten at det har en fysiologisk funksjon. En godartet svulst (*Tumor benignus*) vokser langsomt og er vanligvis ufarlig, mens en ondartet svulst (*Tumor malignus*) sprer seg ved utsåing, såkalte metastaser, til andre organer. Ondartede (maligne) svulster kalles kreft.

## Se også
* Kreft
* Hjernesvulst
* Neoplasi
* Dysplasi
* Hematom
Kerguelenkål

**Kerguelenkål** (*Pringlea antiscorbutica*) er en blomsterplante i familien korsblomstfamilien (Brassicaceae) og er slik beslektet med kål. Arten gror på øygruppen Kerguelen. Disse fjerntliggende øyene, rundt 50° sørlig bredde, blir kontinuerlig utsatt for sterke vinder. Dette gjør pollinering via flyveinsekter upraktisk, og kerguelenkål pollinerer da også seg selv. I fullvoksen størrelse kan denne arten vise til flere tilpasninger knyttet til kuldetoleranse, så som et høyt polyamin-nivå og mulige tilpasninger i polyaminet og polyaminresponsen.

*Pringlea antiscorbutica* ligner noe på vanlig kål. Den er oppkalt etter øyen den ble oppdaget på, Kerguelen-øyen. Dens latinske navn stammer fra John Pringle, president i Royal Society da William Anderson oppdaget den i 1776. Anderson var kirurg ombord på kaptein James Cooks ekspedisjon som besøkte øyene. 

Planten er spiselig og har et høyt innhold av kalium. Bladene inneholder en olje rik på C-vitamin, noe som i seilskutetiden gjorde den til en attraktiv rett for sjøfolk som led av skjørbuk. Derav plantens latinske navn, som betyr "mot skjørbuk" på latin.

En stankelbeinflue av arten  *[[Calycopteryx mosleyi]]* er knyttet til planten og begge er truet av kaniner som er kommet til øygruppen i senere år og spiser av kålen.

## Eksterne lenker
* 
* https://archive.today/20120529193515/http://www.btinternet.com/~sa_sa/kerguelen/kerguelen_cabbage.html
* https://web.archive.org/web/20070608020200/http://www.anbg.gov.au/anbg/sub-antarctic/article3.html
Skjoldkjertelkreft

**Skjoldbruskkjertelkreft** utgjør flere typer og undergrupper med ulike kjennetegn og behov for behandling. Rundt 75 prosent av tilfellene rammer kvinner, og sykdommen er mest utbredt i de tre nordligste fylkene.

Ofte skyldes sykdommen miljøpåvirkning som røntgen- eller radioaktiv stråling. For mye eller lite jod i kosten kan også medføre økt risiko. 

Skjoldbruskkjertelen produserer flere hormoner. De to viktigste er tyroksin (T4) og trijodtyronin (T3). Disse hormonene inneholder grunnstoffet jod, og regulerer kroppens stoffskifte. 

Det finnes to hovedgrupper av kreft i skjoldbruskkjertelen: differensierte typer og udifferensierte typer. De differensierte svulsttypene vokser vanligvis langsomt. De udifferensierte svulsttypene er sjeldnere, men kan vokse mer aggressivt. Denne kreftformen sees ofte i høyere aldersgrupper. Svulstene vokser hurtig, og sprer seg til nærliggende og fjerntliggende organer tidlig i forløpet, spesielt til lunger, hjerne og skjelett. 

## Symptomer
* Kul i skjoldbruskkjertelen eller nærliggende lymfekjertler på halsen. 
* Hevelse på halsen
* Eventuell hoste og/eller heshet. 
* Ved spredning til brystregionen, kan det oppstå blokade av vener fra hode og hals, med hevelse og pustebesvær til følge. 

## Omfang
Knapt 200 mennesker rammes hvert år av skjoldbruskkjertelkreft. Rundt 3000 personer lever med denne kreftdiagnosen. Hyppigheten av skjoldbruskkjertelkreft har økt de siste 20 årene, men de aller siste årene har hyppigheten igjen falt. De fleste tilfeller av skjoldbruskkjertelkreft sees hos mennesker over 40 år. Hos kvinner mellom 15-29 år utgjør denne krefttypen 10 prosent av samtlige krefttilfeller, kreft hos denne gruppen sees ellers sjelden. 

## Behandling
* Operasjon – for å fjerne svulsten sammen med hele eller deler av skjoldbruskkjertelen.
* Radioaktivt jod – jod med en «strålekilde» i seg kan benyttes ved kreftsvultser med evne til jodopptak.
* Thyroxin – for å erstatte thyroxinproduksjonen i skjoldbruskkjertelen samt for å forebygge tilbakefall og spredning.
* Strålebehandling – ved tilbakefall når svulsten ikke kan opereres eller behandles med radioaktivt jod.

## Eksterne lenker
*Oncolex/skjoldbruskkjertelkreft
*Kreftforeningen/kreftformer
Elkem Bremanger

**Elkem Bremanger**, tidligere **Bremanger Smelteverk**, er et smelteverk i Svelgen, kommunesenteret i Bremanger. Verket er fra 1972 drevet av Elkem.

## Historie
Verket ble startet som et jernverk, og har siden starten i 1928 vært regnet som en hjørnesteinsbedrift i Svelgen. De som startet jernverket var skipsreder Wilhelm Jebsen, Bergens Privatbank og dr. ingeniør Jørgen H. Andersen. Christiania Spigerverk var også inne som aksjonær fra starten av.

Jernverket var også i drift under andre verdenskrig, og ble av tyskerne ansett som strategisk viktig.

Christiania Spigerverk investerte i 1970 110 millioner i Bremanger Smelteverk ved installeringen av verdens største smelteovn, helt styrt av «databehandlingsmaskinen» *Nordata*.

Bremanger Smelteverk ble en del av Elkem da Christiania Spigerverk fusjonerte med Elkem-konsernet i 1972. I dag heter smelteverket Elkem Bremanger. Hovedproduktene er ferrosilisium og silisium-metall. Kraftproduksjonen ble solgt ut da Orkla eide Elkem i 2009. I dag er Elkem eid av kinesiske Bluestar.

## Referanser
14. serierunde i Tippeligaen 2007

**14. serierunde i Tippeligaen 2007** startet lørdag 21. juli klokken 19:00 med Sandefjord mot Lyn på nye Komplett.no Arena. Runden fortsatte med fem kamper søndag 22. juli, fire kamper klokken 18:00 og én kamp 20:00. Runden avsluttet mandag 23. juli klokken 19:00 med Vålerenga mot Tromsø.

## Kampfakta

 

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Benjamín Noval

**Benjamín Noval González** (født 23. januar 1979 i Mieres) er en spansk tidligere profesjonell syklist. Han ble profesjonell i 2001 og har stort sett vært hjelperytter.

## Meritter

;2000
:9.-plass sammenlagt, Vuelta a Navarra
;2001
:6.-plass sammenlagt, Vuelta a La Rioja
:Poengtrøya, Catalonia rundt
;2004
:3.-plass, Clasica de Almeria

## Referanser


## Eksterne lenker
*
Boksing under Sommer-OL 1972

**Boksing under Sommer-OL 1972** ble arrangert fra 27. august til 10. september 1972 i Boxhalle i Olympiaparken i München. 

354 utøvere fra 80 nasjoner deltok fordelt på elleve vektklasser. Begge de tapende semifinalistene i alle vektklasser fikk bronsemedalje.

Cuba ble beste nasjon med tre gull.
 
## Medaljefordeling

## Resultater
### [[Lett fluevekt]]

### [[Fluevekt]]

### [[Bantamvekt]]

### [[Fjærvekt]]

### [[Lettvekt]]

### [[Lett weltervekt]]

### [[Weltervekt]]

### [[Lett mellomvekt]]

### [[Mellomvekt]]

### [[Lett tungvekt]]

### [[Tungvekt]]

## Eksterne lenker
* Boxing at the 1972 Summer Olympics hos olympedia.org
* Resultater og profilside  hos sports-reference.com
Cornelius Enevold Steenbloch

**Cornelius Enevold Steenbloch** (født 27. februar 1773 i Trondheim, død 31. oktober 1836) var fra 1816 professor i historie ved "Det kongelige Frederiks Universitet" (nåv. Universitetet i Oslo) i Kristiania. Steenbloch var dessuten bestyrer for universitetets samling av oldsaker og antikviteter i perioden før Universitetets Oldsaksamling ble opprettet i 1829.

Steenbloch var medlem av Det Kongelige Norske Videnskabers Selskab, Det Skandinaviske Litteratur-Selskab og Det kongelige danske Selskab for Fædrelandets Historie og Sprog. Bare et fåtall av hans historiske studier er publisert. Steenbloch skrev også skuespillet "Fredrikshalds Beleiring i Aaret 1716", som utkom i 1808.

## Referanser
Sørfjorden (Hardanger)

**Sørfjorden** er en 38 kilometer lang sidefjord til Hardangerfjorden i Hardanger i Vestland. Den strekker seg fra der Utnefjorden deler seg i Sørfjorden og Eidfjorden og sørover til Odda. Fjorden har innløp mellom Trones i nordvest, rett sør for Utne, og Kyrkjenes i sørøst, like  nord for Kinsarvik. Ved innløpet stikker Kinsarvikbukten sørover til Kinsarvik og herfra går det ferje nordover til Utne og Kvanndal i Granvin lenger nord.

Fjorden er 38&nbsp;km lang og relativt smal. Innenfor Lindenes/Eitrheim er fjorden mindre enn 50 meter dyp. Ved Tyssedal går den ned til 200 meter og mellom Digranes og Børve er den jevnt dyp med 385 meter på det meste. Ved Kinsarvik faller bunnen bratt ned til hovedfjordens bunn og danner en hengende dal under vann.

Langs fjorden finner en på vestsida fra nord til sør Grimo, Jåstad, Aga og Agatunet, Syreflot, Vikebygd med Bleie og Nå, Eitrheim og Tokheim. Mellom Eitrheim og Tokheim ligger industriområdet til Boliden Odda AS. På østsiden av fjorden ligger Kinsarvik, Lofthus, Ullensvang, Hovland og Tyssedal. Sørfjorden er kjent for fruktblomstringen i mai. Bygdene rundt fjorden leverer frukt til hele landet.

Indre del av Sørfjorden er også kjent som en av de mulig lokasjonene som er brukt i bildet "Brudeferd i Hardanger".

## Miljøproblemer
Som følge av prosessindustrien i Odda, og spesielt utslipp fra Boliden Odda AS, har Sørfjorden tidligere blitt regnet som en av verdens mest forurensede fjorder. På begynnelsen av 1990 tallet ble en rekke tiltak gjort, og vannkvaliteten i fjorden har gradvis fått en bedret vannkvalitet. Det er likevel fortsatt gjeldende kostholdsråd for fjorden.

## Referanser




## Eksterne lenker
*
Fylkesvei 1582

**Fylkesvei 503 i Akershus** går mellom Bårli og Dal i Eidsvoll. Veiens lengde er 9,6&nbsp;km.

Frem til 2019 hadde veien betegnelsen fylkesvei 503 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Davey Allison

**Davey Allison** (1961–1993) var fører i motorsporten NASCAR. Han debuterte i toppserien Winston Cup den 28. juli 1985 og var aktiv i NASCARs øverste divisjon frem til sin død etter en helikopterulykke på Talladega Superspeedway den 12. juli 1993.

Allison var sønn av NASCAR-fører Bobby Allison, og bror av Donnie Allison.

## Referanser

## Eksterne lenker
* 
*
Château-Chinon (Ville)

**Château-Chinon (Ville)** er en kommune i departementet Nièvre i regionen Bourgogne-Franche-Comté sentralt i Frankrike. Byen er underprefektur i departementet Nièvre.

## Befolkningsutvikling
***Antall innbyggere i kommunen Château-Chinon (Ville)***

## Referanser
* Kommunedata fra INSEE


## Eksterne lenker
* 
* Kommunedata INSEE
Kraftmuseet

**Kraftmuseet** (før 2018 kjent som **Norsk Vasskraft- og Industristadmuseum**) er et kulturhistorisk museum i Tyssedal og Odda i Hordaland. Museet dokumenterer og formidler Odda og Tyssedal sin industrihistorie, og mer generelt historie knyttet til elver og vann, vannkraftproduksjon, elektrisitet, kraftkrevende industri og samfunnet rundt. Museet byttet navn i 2018, men beholdt det tidligere navnet som undertittel.

En hovedattraksjon er kraftstasjonen Tysso I, tegnet av arkitekten Thorvald Astrup (1876&ndash;1940) og Victor Nordan (1862-1933) i senhistorisk stil og oppført i årene 1906&ndash;18. Stasjonen inneholder maskiner, installasjoner og kontrollrom som spenner over en driftstid fra 1908 til siste aggregatet ble slått av i 1989.

AS Tyssefaldenes gamle administrasjonsbygning fra 1914 rommer i dag et museum med utstillinger, bibliotek, arkiv, foto- og lydsamling og filmsal der en viser billedspillene «Industrieventyret» og "Industripionerane". Den faste utstillingen, «Det store spranget», handler om den første industrialiseringsfasen i Odda. Utstillingen "Foss" er også en av de faste, mens "Vegen til Trolltunga" er en midlertidig utstilling fra 2016, som fremdeles vises i 2017-2018. 

Anlegget på Lilletopp, ved starten av røyrgata som går ned til kraftstasjonen, er åpent for publikum i skoleferien om sommeren. 

Kraftstasjonen og anlegget på Lilletopp ble fredet av riksantikvaren i 2000. 

Til museumsanlegget hører også arbeiderboligene i Folgefonngata 9, 11 og 13 i Odda, og Odda Vitensenter på Lindeplassen i sentrum.

## Referanser




## Eksterne lenker
* Kraftmuseet, Norsk Vasskraft- og Industristadmuseum
Sukhoj Su-17

**Sukhoj Su-17** ( NATO-kallenavn: *«Fitter»* ) er en sovjetisk jagerbomber.

Su-17 ble utviklet med utgangspunkt i den tidligere Su-7 og utstyrt med vinger med variabel geometri.

## Spesifikasjoner

## Litteratur
* Yefim Gordon & Dmitriy Komissarov; *Famous Russian Aircraft: Sukhoi Su-7/Su-17* Midland Publishing 2011 ISBN 978-1-85780-345-7

## Eksterne lenker
* Sukhoi Su-17 / Su-20 / Su-22 (Fitter)
Tex Willer

***Tex Willer*** er en italiensk tegneserie som omhandler en fiktiv person ved samme navn. Tegneserien er skapt av Gian Luigi Bonelli og Aurelio Galleppini, og ble publisert første gang i 1948 i Italia. 

I Norge kom Tex Willer i 1971 og blir utgitt i dag av Egmont, med 12 nummer i året. I tillegg utkommer *Tex Willer Spesial*. Første nummer ble utgitt i 2000, og det er hittil utgitt 26 album på 232 sider. Tex Willer Spesial inneholder en lang historie i motsetning til månedsheftene som har fortsettelseshistorier.

Fra 2008 har Egmont også gitt ut *Maxi Tex* som inneholder en eller to hele historier per hefte. Noen har vært utgitt tidligere i månedsheftet, mens andre er helt nye for det norske publikum. Per april 2014 er det utgitt 33 pocketer, og Egmont har annonsert ytterligere 5 til i løpet av året.

I 2009 kom også de første stripene av *Tex Willer* i bokform. Boken er utgitt i farver og inneholder seriene som ble publisert i Seriemagasinet fra 1951 til 1954 og den videre fortsettelsen om Tex og hans venner. Bok nr. 23 utkom i mars 2014, og Egmont har annonsert ytterligere tre bøker i løpet av 2014.

Handlingen er lagt til Arizona i USA ca. 1850. Hovedpersonene er Tex Willer og Kit Carson, disse er rangere som sloss mot urettferdighet. I tillegg er sønnen til Tex, Kit Willer og navajoindianeren Tiger Jack med i serien.
Organisation internationale de la francophonie

**Organisation internationale de la francophonie** er en internasjonal organisasjon av 84 stater og regioner som benytter fransk språk eller der fransk språk og kultur har særlig betydning. Organisasjonen ble grunnlagt i 1970 og arbeider for å fremme fredelig sameksistens, samarbeid, solidaritet, demokrati, menneskerettigheter og bærekraftig utvikling gjennom multilaterale prosjekter og fireårige programmer innenfor hovedsatsinger bestemt av organisasjonens toppmøte. 

Toppmøtet, som samler lederne for medlemslandene og –regionene og som samles hvert annet år, er organisasjonens øverste organ. I år der det ikke er toppmøte samles ministerkonferansen, det vil si utenriksministere eller ministere med ansvar for det gitte lands forhold til organisasjonen. OIF har et permanent sekretariat ledet av en generalsekretær og har hovedkvarter i Paris. I tillegg har OIF regionale kontorer i Libreville, Lomé og Hanoi.

Organisasjonen har 54 medlemsland og regjeringer, herav tre medlemsregioner, samt sju assosierte medlemsstater og 27 observatørland. Fransk språk tales av om lag 220 millioner mennesker i medlemslandene og –regionene. I 32 av dem er fransk offisielt språk. 

Stillingen som generalsekretær ble opprettet i 1997. Den første som fylte stillingen var Boutros Boutros-Ghali, tidligere generalsekretær i FN. Boutros-Ghali satt som generalsekretær til 2002, da Abdou Diouf tok over. Fra 2019 er Louise Mushikiwabo generalsekretær.

## Medlemsland og -regioner

* Albania
* Andorra
* Armenia
* Belgia
** Belgias franske språksamfunn (Fédération Wallonie-Bruxelles)
* Benin
* Bulgaria
* Burkina Faso
* Burundi
* Canada
** Nouveau Brunswick
** Québec
* Den demokratiske republikken Kongo
* Djibouti
* Dominica
* Egypt
* Ekvatorial-Guinea
* Elfenbenskysten
* Frankrike
* Gabon
* Guinea
* Guinea-Bissau
* Haiti
* Hellas
* Kambodsja
* Kamerun
* Kapp Verde
* Komorene
* Laos
* Libanon
* Luxembourg
* Madagaskar 
* Nord-Makedonia
* Mali
* Marokko
* Mauritius
* Mauritania
* Moldova
* Monaco
* Niger
* Republikken Kongo
* Romania
* Rwanda
* Saint Lucia
* São Tomé og Príncipe
* Senegal
* Den sentralafrikanske republikk (suspendert)
* Seychellene
* Sveits
* Togo
* Tsjad
* Tunisia
* Vanuatu
* Vietnam

## Assosierte medlemmer
* Ghana
* Kypros
* Ny-Caledonia
* Qatar

## Observatører

* Argentina
* Bosnia-Hercegovina
* Costa Rica
* De forente arabiske emirater
* Den dominikanske republikk
* Estland
*Gambia
* Georgia 
*Irland
* Kosovo
* Kroatia
* Latvia
* Litauen
*Louisiana
*Malta
* Mexico
* Montenegro
* Mosambik
* Ontario
* Polen 
* Serbia 
* Slovakia 
* Slovenia
* Sør-Korea
* Thailand (suspendert)
* Tsjekkia 
* Ukraina
* Ungarn 
* Uruguay
* Østerrike

## Referanser


## Eksterne lenker
*
William Bonnet

**William Bonnet** (født 1982) er en fransk tidligere landeveissyklist.

Han ble profesjonell syklist i 2002, for sykkellaget Auber 93. I 2006 signerte han med Crédit Agricole, og etter tre sesonger der gikk han over til Bouygues Télécom.

Han la opp etter 2021-sesongen.

## Meritter

;2000
:Sølv, VM U19 Langforfølgelse 
;2005
:1. etappe, Paris–Corrèze
;2006
:3.-plass, GP de Wallonie
:5.-plass, GP Fourmies
:9.-plass, Paris–Brussel
;2007
:12.-plass sammenlagt, Firedagers i Dunkerque
:2.-plass, Etappe 1
:13.-plass, Vattenfall Cyclassics
;2010
:2. etappe, Paris-Nice
:10.-plass, Flandern rundt
;2011
:6.-plass, E3 Prijs Vlaanderen – Harelbeke

## Referanser


## Eksterne lenker
* 
*
Maarten Stekelenburg

**Maarten Stekelenburg** (født 22. september 1982) er en nederlandsk tidligere fotballspiller.

Stekelenburg begynte karrieren i VV Schoten, men gikk til Ajax allerede som 15-åring. Hans offisielle debut for Ajax kom 24. februar 2002 i en kamp mot NAC Breda.

## Landslaget
Den 3. september 2004 debuterte Stekelenburg for  mot , som ble slått 3&ndash;0. Senere ble han tatt ut i troppen til VM 2006 i Tyskland, men han fikk ikke spilletid under mesterskapet der Nederland tapte for  i åttendedelsfinalen. Han var også med i troppen til EM 2008 og VM 2010.

Han ble tatt ut i s EM-tropp til EM i fotball 2021.

## A-landskamper

## Referanser


## Eksterne lenker
* 
* Profil på ajaxinside.nl
* Profil på worldfootball.net
Mesa (landform)

**Mesa** (spansk: *mesa*, grunnbetydning «bord», av latin: *mensa*, «bord»), er en isolert høyde, som er flat på toppen, som er avgrenset fra alle sider av bratte skråninger og står tydelig over en omkringliggende slette (platåberg). *Mesa* er en amerikansk betegnelse, og slike fjell finnes blant annet i de sørvestre delene av USA. 

Mesaene består karakteristisk av flattliggende myke sedimentære bergarter dekket av et mer motstandsdyktig lag eller lag med hardere bergarter, som skifer dekket av sandsteiner. Det motstandsdyktige laget fungerer som en stein som danner den flate toppen av en mesa. Takbergart kan bestå av enten sedimentære bergarter som sandstein og kalkstein; dissekerte lavastrømmer; eller en dypt erodert laterittjord. I motsetning til høyslette eller platå, hvis bruk ikke innebærer horisontale lag av berggrunn, eksempelvis Tibetplatået, begrepet *mesa* gjelder utelukkende for landformene bygget av sammenhengende lag. I stedet er platåer med flat topp spesielt kjent som «bordland».

## Referanser


## Se også
* Platåberg (hovedartikkel)
* Inselberg

## Eksterne lenker
*
Worm Robert Hagen

**Worm Robert Hagen** (født 1946) er en norsk forfatter og karateutøver og en av Norges høyest graderte i karate med 7. dan svart belte. Han oppnådde 5. dan i 2002.

Han er leder og hovedinstruktør i Vestby karateklubb samt leder i Norges Shotokanforbund. Han sitter også i Teknisk komité i Norges Shotokanforbund, og er med på å sikre at Shotokanklubbene i Norge opprettholder de internasjonale standardene som stilarten krever.

I 2015 ga han ut boken *The Mango Tree* (forlaget Xlibris).

## Referanser
T.S. Ashton

**Thomas Southcliffe Ashton** (født 1899, død 1968) var historiker. Han var professor i økonomisk historie ved London School of Economics ved University of London fra 1944 til 1954. Hans mest kjente publikasjon er *The Industrial Revolution (1760 – 1830)* (1961), som presenterte et positivt syn på denne historiske perioden.

Han donerte penger til T. S. Ashton Prize, en årlig pris fra Economic History Society som nå utgjør £750 og blir tildelt til beste artikkel i Economic History Review i de foregående to kalenderår.

## Utdannelse

Thomas Ashton ble utdannet ved Ashton-under-Lyne secondary school og Manchester University. Hans akademiske karriere var fokusert på økonomisk historie og finans. Ashton var assisterende foreleser i økonomi ved Sheffield University fra 1912 til 1919, og fra 1919 til 1921 foreleser og rektor ved Birmingham University. I 1921 ble han utnevnt til Senior-foreleser i økonomi ved Manchester University. Til slutt ble han Dean of the Faculty of Commerce and Administration fra 1938 til 1944. Så ble han professor i økonomisk historie ved London School of Economics hvor han var fra 1944 til 1954. Han var president for både Manchester Statistical Society (1938 – 1940), og Economic History Society (1960 – 1963).

## Bibliografi
Publikasjonene hans dekker økonomien i det 18. århundre og omfatter, jern, stål og kullindustrien:

* *Iron and Steel in the Industrial Revolution* (1924)
* *The Coal Industry* (with Joseph Sykes) (1929)
* *Economic and Social Investigations in Manchester 1833 – 1933* (1934)
* *An Eighteenth-Century Industrialist: Peter Stubs of Warrington 1756 – 1806* (1939)
* *The Industrial Revolution (1760 - 1830)* (1948, 1997) online edition
* *An Economic History of the Eighteenth Century* (1955) online edition
* *Economic Fluctuations in England 1700 – 1800* (1959) edited by EB Schumpeter
* *English Overseas Trade Statistics 1697 – 1808* (1960) 

## Referanser


## Eksterne lenker
* Hjemmeside til ''Economic History Society''
Det euro-atlantiske partnerskap

**Det euro-atlantiske partnerskap** (engelsk: *Euro-Atlantic Partnership*) er en organisasjon som ble etablert i 1997. Den er tilknyttet NATO, og skal fungere som et forum for samarbeid med land som ikke er medlem av alliansen. Organisasjonen har et eget råd, kalt Det euro-atlantiske partnerskapsråd (engelsk: *Euro-Atlantic Partnership Council*).

Det euro-atlantiske partnerskap knytter NATOs medlemsland sammen med 18 andre land i Europa og Asia:

*Albania
*Armenia
*Aserbajdsjan
*Belarus
*Finland
*Georgia
*Irland
*Kroatia
*Kasakhstan
*Kirgisistan
*Republikken Makedonia
*Moldova
*Russland
*Sverige
*Sveits
*Tadsjikistan
*Turkmenistan
*Ukraina
*Usbekistan
*Østerrike

## Eksterne lenker
* The Euro-Atlantic Partnership Council (EAPC) fra «NATO Handbook»
Klokketårnene i Belgia og Frankrike

**Klokketårnene i Belgia og Frankrike** er en enestående samling av 56 klokketårn i Belgia og Frankrike som er innskrevet av UNESCO som et verdensarvsted, som en anerkjennelse av disse byggene som en arkitektonisk synliggjøring av borgernes selvstendighet. Den uavhengighet fra føydal og religiøst herredømme som borgerne i det historiske Flandern og områdene rundt oppnådde i siste del av middelalderen, førte til en grad av lokalt demokrati og selvstyre som skulle få stor historisk betydning. Disse bytårnene representerte en synlig kontrast til de føydale borgtårn og de religiøse kirketårn, og var gjerne bygget i tilknytning til rådhus eller laug- og markedshaller.

UNESCO skrev i 1999 inn 32 slike tårn på verdensarvlisten under navnet «Klokketårnene i Flandern og Vallonia». I 2005 ble verdensarvområdet utvidet med klokketårnet i Gembloux i Vallonia, og 23 klokketårn fra regionene Nord-Pas-de-Calais og Picardie nordvest i Frankrike, og området fikk også sitt nye navn. 

Det er verdt å merke seg at rådhuset i Brussel ikke er med på denne listen, siden det allerede var del av verdensarvstedet Grand-Place. Listen inkluderer også noen kirketårn. Få av tårnene på listen er frittstående.

## Belgia
### Flandern
#### [[Antwerpen (provins)|Provinsen Antwerpen]]

#### [[Vest-Flandern]]

#### [[Øst-Flandern]]

#### [[Flamsk Brabant]]

#### [[Limburg (Belgia)|Limburg]]

### Vallonia
#### [[Hainaut]]

#### [[Namur]]



## Frankrike

### Nord-Pas de Calais
#### [[Nord (Frankrike)|Nord]]

#### [[Pas-de-Calais]]



### Picardie

#### [[Somme]]

## Referanser


## Eksterne lenker
* 
* Detaljert beskrivelse fra UNESCO PDF (engelsk tekst)
* Komplett liste fra UNESCO med kartkoordinater for hvert enkelt tårn html (engelsk tekst)
* Godt illustrerte sider om klokketårnene i Belgia html (engelsk tekst, med undersider)
* Godt illustrerte sider om klokketårnene i Frankrike html (engelsk tekst) html  (fransk tekst)
* Bildegalleri over franske klokketårn html (fransk tekst)
Boksing under Sommer-OL 1976

**Boksing under Sommer-OL 1976** i Montréal i Canada.  USA ble beste nasjon med 5 gullmedaljer.

## Medaljestatistikk

### [[Lett fluevekt]]






### [[Fluevekt]]






### [[Bantamvekt]]






### [[Fjærvekt]]






### [[Lettvekt]]






### [[Lett weltervekt]]






### [[Weltervekt]]


 



### [[Lett mellomvekt]]






### [[Mellomvekt]]






### [[Lett tungvekt]]






### [[Tungvekt]]






## Eksterne lenker
* Resultater og profilside  på sports-reference.com
Bridget av York

**Bridget av York** (født 10. november 1480, død 1517) var en engelsk prinsesse, det tiende og siste barnet og den syvende datteren av kong Edvard IV av England og hans hustru Elizabeth Woodville. I motsetning til sin søsken ble hun aldri gift, men levde livet som nonne i et kloster.

Hun var den yngre søsteren av Elizabeth av York, Maria av York, Cecily av York, Edvard V (døde tolv år gammel), Margaret Plantagenet, Richard av Shrewsbury, 1. hertug av York (døde 9 år gammel), Anne av York og George, hertug av Bedford (døde to år gammel) og Katherine av York. Hun var også tante til den senere kong Henrik VIII av England.

## Liv og virke
### Første år

Bridget ble født i Eltham i Kent og ble døpt av Edward Story, bishop av Chichester den 11. november 1480. Hennes gudmor ved døpefonten var hennes bestemor på farssiden, Cecily Neville, hertuginne av York, og sin eldste søster Elizabeth av York. Hennes gudfar var William Waynflete, biskop av Winchester. Bridgets tante Margaret, Lady Maltravers, fungerte som hennes gudmor ved hennes konfirmasjon. Bridget var sannsynlig oppkalt etter sankt Birgitta av Vadstena (som i England ble kalt for Bridget av Sverige). Edvard IV hadde vært beskytter av Syonklosteret tilhørende Birgittinerordenen som ble grunnlagt i 1415 i Isleworth (innenfor dagens London). Edvard IV hadde benyttet seg av helgenens Åpenbaringer som støtte for sitt krav på tronen.

### Livet som nonne
Hennes foreldre besluttet allerede da hun ble født at hennes liv skulle bli dedikert til et religiøst liv, og det er antatt prinsesse Bridget ble betrodd til nonneklosteret Dartford Priory en gang mellom 1486 og 1492 hvor hun ble nonne. Klosteret Dartford, opprettet i 1346 og nedlagt i 1559, var et av de viktigste dominikanske nonneklostre i England i henhold til størrelse og rikdom. Hun ble en nonne ved klosteret og tilbrakte resten av sitt liv innenfor dets murer. Hun korresponderte hele livet med sin søster dronningen som også betalte for hennes ulike mindre utgifter. Hun ble kun 37 år gammel.

Bridget opprettholdt brevveksling hele livet med sin søster, dronning Elizabeth av York, som også betalte for hennes forskjellige mindre utgifter, foruten også de mindre utgiftene for den foreldreløse  Agnes av Eltham (senere Agnes Langstroth). Det har blitt spekulert at Agnes var født som illegitim datter av Bridget, men spekulasjonen kan være tvilsom.

Det er kjent at  Bridget forlot Dartford ved minst en anledning, det var da hun var tilstede ved begravelsen av sin mor Elizabeth Woodville i 1492. Hun døde en gang rundt 1517, kun 37 år gammel.

## Referanser
Sveriges sju underverk

**Sveriges sju underverk** refererer til to svenske kåringer gjort i 2007. Den første var en avstemning som ble arrangert av Vetenskapsradion Historia i Sveriges Radio i tre uker i mai 2007. Radiolytterne kunne stemme via postkort og e-post på 21 nominerte kandidater. Den andre avstemningen ble avholdt i regi av *[[Aftonbladet]]* mellom 8. juli og 9. juli 2007, og en kunne blant annet stemme fra avisas nettsted. Den 10. juli ble resultatet presentert.

## Aftonbladets sju svenske underverk
Mer enn 80 000 stemmer
og lista fikk følgende underverk etter antall stemmer:
* Göta kanal (mer enn 50 prosent av alle stemmer)
* Visby ringmur
* Regalskipet «Vasa»
* Ishotellet i Jukkasjärvi 
* Turning Torso
* Øresundsbrua
* Globen

## Sveriges Radio
Vel 4000 stemmer ble levert:
* Göta kanal (mer enn 20 prosent av stemmene)
* Ales stenar
* Malmö moské
* Lunds Domkirke
* Karlskrona
* Visby ringmur
* Helleristningene i Tanum

De to svenske avstemningene er et svar på den internasjonale avstemningen Verdens sju nye underverk, der resultatet ble offentliggjort i Lisboa, Portugal, den 7. juli 2007.

## Bildegalleri

Fil:Icehotel-se-29.JPG|Ishotellet i Jukkasjärvi
Fil:The Turning Torso, Malmo.JPG|Turning Torso
Fil:Oresund.jpg|Øresundsbrua
Fil:Stockholm Globe Arena.jpg|Globen


## Referanser
Den røde moské

**Den røde moské** (Lal Masjid) er en moské beliggende i Pakistans hovedstad Islamabad som følger salafismen.

To madrassaer er tilknyttet moskéen, en for hvert kjønn.

Moskéen har alltid vært et sentrum for radikale islamistiske budskap.

Moskéens ledere, brødrene Abdul Aziz og Abdul Rashid Ghazi havnet i konflikt med den pakistanske regjeringen siden man i 2006 stiftet et eget juridisk system bygd på sharialover.

Den røde moské ble stormet 10. juli 2007 da forhandlingene med Ghazi brøt sammen etter en åtte dager lang beleiring. 58 personer døde, 50 opprørere og åtte soldater.
Sinne

:*For kvinnenavnet, se [[Sine]].*

**Sinne** kan være en (fysiologisk og psykologisk) respons til en oppfattet trussel mot seg selv eller andre i nåtid, fortid eller fremtid. Trusselen kan vise være ekte, diskutabel eller ren innbilning.

Sinne er ofte en respons til oppfattelsen av trussel på grunn av fysisk konflikt, urettferdighet, uaktsomhet, ydmykelse eller svik, samt andre personlige strider. Man kan gi uttrykk for sinne gjennom aktiv eller passiv oppførsel. Ved «aktiv» følelse, vil den sinte personen «lange ut» verbalt eller fysisk (aggresjon) mot et tilsiktet mål. Når sinne er en «passiv» følelse, er den karakterisert ved stille hulking, passive-aggressiv atferd (fiendtlighet) og spenning.

Mennesker erfarer sinne i empatisk form: For eksempel kan en person  etter å ha lest en artikkel om en person utsatt for rasisme, kan dette vekke sinne hos en leser, selv om h*n personlig ikke er det faktiske offeret. Sinne blir ofte forsterket og utstrakt i tid når en kognitiv beslutning blir tatt, dersom hensikten til individet (eller personen/objektet) tolker det som påførelse av smerte. Med andre ord, hvis man bestemmer at smertepåførelsen var med vilje, er følelsen vanligvis mer intens.

## Forskning
Hvis mennesker forstår hvorfor de blir det, kan de unngå det. Noe av det vanligste misforståelser er som følge:
#De plasserer ansvaret for eget sinne hos andre mennesker
#De blande stimulansen (utløsende faktor) til selve årsaken
#De har dårlig kontakt med egne følelser og behov
#De feiltolker andres utsagn eller signaler

## Ulike former
Innadvendt og utadvendt sinne har ulike karakteristikker, og kan derfor handle forskjellig ut ifra hvilken personlighetsform individet har:

### Innadvendt sinne
*Går vekk, lukker seg, blir taus, legger seg til å *"sove"*
*Sarkastisk eller ironisk
*Blir sur
*Klandrer seg selv
*Selvskading
*Strammer muskler, særlig i kjeve, nakke og skuldre
*Hodepine
*Depresjon

### Utadvendt sinne
*Ødelegger gjenstander
*Bruker fysisk vold mot andre
*Bruker psykisk vold mot andre
*Bruker tvang mot andre
*Roper og skriker, gjerne med grovt språk
*Truer med noe

## Se også
* Aggresjon
* Vold

## Referanser


## Eksterne lenker
* Norges helseinformatikk
Håvard Sylte

**Håvard Sylte**, kjent under artistnavnet **DJ Howard**, (født 1973) er en norsk programleder og radio-DJ. Sylte har også stått bak flere plateutgivelser, blant annet *Bånn Gass* , *Det va'kke min skyld*  og *Støveldance* og *Oaa hele natten* på 2000-tallet. Sylte kommer fra Nesodden, men bor i Halden, Bengtsfors og Ciudad Quesada. Han har kone og tre barn.

## Karriere
Sylte startet sin karriere i Radio Oslofjord mens han fullførte videregående skole, og gikk inn i fulltidsjobb i samme kanal etter endt skolegang. Etter noen år som musikkansvarlig og programleder søkte han jobb i NRKs nye radiokanal P3 i 1993, og ble ansatt. Her fikk han programlederansvaret for blant annet *Howards bærbare fredagsparty* og *Poprush*.

Sommeren 1995 inngikk Sylte et samarbeid med kollega HC Andersen, som blant annet resulterte i flere plateutgivelser. I 1995 kom singelen «Bånn Gass», i 1996 ga de ut albumet *TFL (Tilbake fra lunch) – Ruler*. Coverversjonen av Ole I'Doles hitlåt «Det Va'kke Min Skyld» ble en suksess, og solgte mer enn  singler i Norge.

Høsten 1996 gikk Sylte over til TV-kanalen NRK2 som programleder for *[[Fårschpil]]*, som ble direktesendt fra Tromsø. NRK presenterte programmet slik: «Vorspiel-TV med musikk, tempo, trender med mer». Senere ledet han også programmet *Howards påskeparty* i 1997, før han returnerte til NRK P3 sommeren 1997 med programmet «Bikini». Sylte hadde en rekke programmer i NRK P3 frem til 2000. Blant annet *[[Ti i skuddet]]*, *[[VG-lista]] Topp 20* og *Howard*. I 2000 var han med på oppstarten av NRKs nye radiokanal NRK MP3.

I september 2005 gikk Sylte over fra NRK mP3 til digitalradiokanalen NRK Oslofjord og hadde daglig programmet *The Håvard Sylte Show* til kanalen ble lagt ned i 2009.

Sylte har ved siden av NRK-jobbingen etablert en rekke nettbutikker, blant annet Soundshop.no, DJButikken.no og Retrosylte.no.

Han jobber nå som programleder, DJ og musikkprodusent.

## Referanser
Bill Guerin

**William Robert Guerin** (født 9. november 1970 i Worcester, Massachusetts) er en tidligere profesjonell ishockey-spiller og nåværende assisterende daglig leder i NHL klubben Pittsburgh Penguins. Guerin spilte 18 sesonger i NHL og vant Stanley Cup to ganger med New Jersey Devils og Pittsburgh Penguins. Internasjonalt representerte han USA i OL i  1998, 2002 and 2006, og deltok i to Ishockey VM.

## Referanser


## Eksterne lenker
*
6. etappe i Tour de France 2007

Den **6. etappen** i Tour de France 2007 var en 199,5 km lang etappe som gikk fra Semur-en-Auxois til Bourg-en-Bresse. Tour de France har kun gått i mål i Bourg-en-Bresse en gang tidligere, og det var i 2002 da Thor Hushovd vant sin første etappeseier.
Etappen inneholdt 3 spurter og 2 kategori 4 stigninger.

Bradley Wiggins gikk i et brudd et par kilometer etter mål, og lå alene foran hovedfeltet nesten hele etappen. Han lå på et tidspunkt 17 minutter foran de andre, men ble tatt igjen på den siste mila før mål. Tom Boonen vant etappen etter en massespurt. Thor Hushovd havnet på en 5.-plass, og lå etter etappen på en 5.-plass i kampen om den grønne trøya, 40 poeng bak Boonen.

***Etappe:** 6
***Dato:** 13. juli
***Lengde:** 199,5 km
***Norske resultater:**
: 5. Thor Hushovd + 0.0
: 102. Kurt Asle Arvesen + 0.0
***Gjennomsnittshastighet:** 

## Sprint og klatrepasseringer
### 1. sprint (Bligny-sur-Ouche)
Etter 51,5 km

### 2. sprint (Cormatin)
Etter 127 km

### 3. sprint (Pont-de-Vaux)
Etter 161,5 km

### 1. klatring (Côte de Grandmont)
4. kategori stigning etter 55 km

### 2. klatring (Col de Brancion)
4. kategori stigning etter 138 km

## Resultatliste

## Ryttere som brøt

* 143 Geoffroy Lequatre fra Cofidis havnet utenfor tidsgrensen på den 5. etappen etter at en langepose viklet seg inn i forhjulet hans som førte til at han stupte over styret. Han ble tilbudt å fortsette rittet av arrangøren, men han måtte på overvåkning på sykehus, og måtte derfor bryte.

## Eksterne lenker
* Etappebeskrivelse og recap på cyclingnews.com
Giampaolo Cheula

**Giampaolo Cheula** (født 23. mai 1979 i Premosello) er en italiensk syklist.

Han ble profesjonell i 2001 hos det belgisk-italienske sykkellaget Mapei-Quick·Step. I sin andre sesong der vant han en etappe i Bayern rundt. Deretter gikk han til Vini Caldirola, hvor han syklet i to år. Fra 2005 syklet Cheula for det britiske laget Barloworld. Sin største seier feiret han i mai 2006, da han vant sammenlagt i det tyske sykkelrittet Fredsrittet.

## Meritter
;2002
* 3. etappe Bayern rundt
* Circuit des Mines
;2006
* Fredsrittet
;2008
* GP Nobili Rubinett

## Lag
* Mapei-Quick·Step (2001–2002) 
* Vini Caldirola (2003–2004)  
* Team Barloworld (2005–2009)
* Footon-Servetto (2010–2011)

## Referanser


## Eksterne lenker
*
Hedwiges Maduro

**Hedwiges Eduard Martinus Maduro** (født 1985) er en nederlandsk fotballtrener og tidligere fotballspiller.

## Klubbkarriere
Maduro debuterte på Ajax’ førstelag mot Roda JC den 26. februar 2005, like etter han hadde fylt 20 år.

Den 18. januar 2008 signerte Maduro en 4-årskontrakt med .

## Landslagskarriere

Bare uke etter debuten i Eredivisie ble han tatt ut i landslagstroppen til , og debuterte mot  i mars 2005. Under VM 2006 spilte han i kampen mot .

Selv om Maduro hadde spilt 12 A-landskamper, deltok han i VM for U-21-lag i Nederland i 2007, og scoret turneringens første mål da Nederland slo Israel 1-0. Han scoret også i andrerundekampen mot Portugal (Nederland vant 2-1 og gikk videre til semifinalen. I semifinalen ble England slått ut på straffesparkkonkurranse, og ble europamestere etter at de slo Serbia i finalen. 

Familien kommer opprinnelig fra øya Aruba i Karibia.

## Statistikk
(*Sist oppdatert [[5. mai]] [[2007]]*)

## Referanser


## Eksterne lenker
* 
* Offisiell Ajax-profil
* Landslagsprofil
Brett Lancaster

**Brett Daniel Lancaster** (født 15. november 1979 i Shepparton, Victoria) er en australsk, tidligere profesjonell syklist. 
Han var 14 år da han begynte å sykle seriøst. Han ble profesjonell i 2001 med italienske Ceramica Panaria-Navigare.

Han vant, sammen med Graeme Brown, Bradley McGee og Luke Roberts, gullmedaljen på 4000 m forfølgelsesritt lag (banesykling) under OL i 2004. Han har også to VM-gull i lagforfølgelse.

Hans første store seier på landevei kom i 2005 da han vant Giro d'Italias prolog, hvorpå han fikk sykle i den rosa ledertrøya en dag.

## Meritter

;1997
: U23-Verdensmester Lagforfølgelse
;1998
:Gull, Lagforfølgelse, Commonwealth Games
;2001
:9b. etappe, Herald Sun Tour
;2002
:Ronde van Overijssel
: Verdensmester, lagforfølgelse
;2003
: Verdensmester, lagforfølgelse
;2004
:Gull, lagforfølgelse
:3. etappe, Tour de Langkawi
;2005
:Prologen, Giro d'Italia
:2.-plass, Paris–Camembert
;2008
:Prologen, Tyskland rundt
;2009
:2.-plass sammenlagt, Tour du Poitou-Charentes
;2010
:2. etappe, Tour of California
;2013
:Poengtrøya og 4. etappe, Slovenia rundt

## Referanser


## Eksterne lenker
* 
*
Jan van Ruusbroec

**Jan van Ruusbroec** (født 1293 eller 1294 i Ruisbroek i Flandern, død 2. desember 1381 i Groenendael kloster) var en klosterleder, skribent og mystiker fra Flandern.  Han var en av de fremste eksponentene for nederlandsk kristen mystikk i middelalderen. Jan er også en helgen, etter at han i 1908 ble saligkåret av Pius X.

## Liv og virk
### Bakgrunn
Jan van Ruusbroec kom fra landsbyen med samme navn utenfor Brussel. Hans fromme mor oppdro ham i den katolske tro; faren vites det ingenting om. Da han var elleve år gammel forlot han moren uten forvarsel for å gi seg under sin onkel, Jan Hinckaert, en regularkanoniker ved St. Gudula-kirken i Brussel. Hinckaert levde i pakt med sin apostoliske overbevisning med en annen kannik, Frans van Coudenberg. Denne onkelen særget for Ruysbroeck utdannelse.

Hans mor hadde fulgt etter ham til Brussel og trådt inn i et ''béguinage'' der. Hun døde kort før sønnen ble presteviet.

### Prest
Han ble presteviet i 1317 eller i 1318, og virket som prest i Brussel til han var om lag femti år gammel, uten noen særlig formell utdannelse. Senere grunnla han i 1343 Groenendael kloster i Zoniënskogen utenfor Brussel, som ble opptatt i augustinerkorherreordenen i 1349. 

Hans forfatterskap omfatter blant annet *Det åndelige bryllups smykke* (*Die Chierheit der gheesteliker Brulochtt*) og *Forklaringens lille bok*. hans tanker om mysikken bygger på Augustins treenighetslære, og har likhetstrekk med Mester Eckharts «treenighetsmystikk», men med sterkere innslag av kjærlighetsmotivasjon og den såkalte «brudemystikken».

Jan van Ruusbroec går, ved siden av Hadewijch fra Antwerpen, som den mest betydningsfulle forfatter på middelnederlandsk språk. Hans traktater rettet seg fremfor alt til geistlige som ikke behersket latin.

Jan van Ruusbroec fikk tilnavnet *doctor ecstaticus* på grunn av at hans skrifter var så inderlige og så fullstendig imot og fri fra eksternaliteter i det religiøse Ruusbroec var disippel av Mester Eckhart. Blant de mange som han øvet direkte innflytelse åndelig på, var Geert Groote (grunnleggeren av Brødrene av Felleslivet, Johannes Tauler og senere Hendrik Herp.

## Jan på norsk
* Jan van Ruusbroec. *Det åndelige bryllups smykke*. Oversatt fra middelnederlandsk av Kåre Langvik-Johannessen. Solum, 1995 ISBN 82-560-0944-6
* Jan van Ruusbroec. «Forklaringens lille bok». I: antologien *[[Vestens mystikk]]*, 2005
## Referanser
Peposacaand

**Peposacaand** (*Netta peposaca*) er en fugl i andefamilien.

## Beskrivelse

En mellomstor and, ca. 50&nbsp;cm som voksen.  Andriken har et rødt eller rosarødt nebb med en knopp ved nebbroten; hodet, nakken og brystet er
purpurskimrende sort, buken hvit, sidene sortspraglete.  Ryggen er hvitspraglet sort.  Armdekkfjær og håndsvingfjær er hvite med
sorte tupper.  Hunnen er brun med hvit buk og gump og har grått nebb.

Trompetlignende lyd.

## Atferd

Flyr ofte til store høyder, sirkler i stor høyde nesten ute av syne. Dykker etter vannplanter eller beiter fra overflaten. Lever hovedsakelig av vannplanter.

Redet bygges i siv.  Hunnen legger iblant egg i reirene til andre vadefugler.  Kullene har opptil 14 egg, og ruges i 23 til 25 dager.

## Referanser




## Eksterne lenker
* 
Treknature.com: Bilde og beskrivelse
Dan

**Dan** er et mannsnavn med flere betydninger:

* Dan (bibelsk person)
* Dan, dansk sagnkonge
* Dan (navn), mannsnavn
* Dan (kampsport), gradering av ferdighetsnivå

## Geografi
* Dan (elv), elv i Israel
* Tel Dan, bibelsk by i Israel
* Dan (kibbutz), kibbutz i Israel
* Dan Jiang, elv i Hubei i Kina

## Se også
* Daniel (andre betydninger)
* Daniels bok i Bibelen
* Deka Newton -Måleenhet